时间:2018-08-10 17:42:52 来源:德宏团结报
Ma nkau go jonglung ai shaloi akya shala rai, jong yu ai shaloi mung n-gun n rong ai zon zon, nta du ai hte“Ba ai”nga tsun nga ai......Gaja wa tsun ga nga yang, ma lo malo ni go hkum hkrang ba ai n re, myit ba ai she rai nga ai.
Lama ma ni lawu de na masa pru jang go, myit puba ai rai na re ngu sadi ra sai:1. Jong ko gaga jongma ni e roi, sara ni e yu magyeng re lam n nga ai hta, ma ni jong n kam sa, sara hpe n kam mu, jong lung lam tsun jang“Kan machyi”“Bo machyi”ai nga. 2. Jong lung ai shaloi myit nlom, akya shala, shong de sharong ai bungli ni hpe mung n sharong mat. 3. Laika yu jang yup mayu wa, sara ni galo shangun ai laika n kam galo. 4. Shinggan de na wa-hkye hkra ai lam n nga tim, myit maju n jung lu. 5. Ganu gawa ni a man e jong lung lam n kam tsun,jong wang hte seng ai lam tsun na koi yen kau. 6. Alai akyang ni lai mat, manang ni hte n ganon mazum, dung n zim, gaju galim, laika je go je n chye mat wa.
Lahta na lam ni hpe tsi shamai na rai yang, lawu na hku galo ra ai: 1. Ma a laika sharin bungli a alit shatsang kau ya na. 2. Ma hpe“Ong tim n gumrong, sum tim myit ndo”nga ai myit jasat tsun dan na hta n-ga, “Bungli shagu nambat langai”n lu ra ai ngu myit jasat ni mung tsun dan na. 3. Ma hpe manang lo ganon shangun nna, n pyo ai myit ni yong malap kau, myit puba ai lam shanu kau na. 4. Ma hpe chye woi chyai ai ganu gawa tai na. Nong e ma hpe shinggan de woi chyai hkom ai ganu gawa go ma ni hte grau chye ganon mazum nga ai, shanhte a ma ni hpe yu dat yang mung grau kung zet, grau zen lak ai zon rai nga ai.
zho_Hans kac_Latn kac_Latn kac_Latn